Tavaran kuvaus Luokittelu (CN-koodi) Perusteet

(1) (2) (3)

1. Hasselpähkinävalmiste, joka koostuu hasselpähkinöiden ja sokerin seoksesta ja joka esitetään tullille rakeina (painoprosenttia) (1), Hasselpähkinöiden sydämiä 40 Lisättyä sokeria 60 Hasselpähkinöiden sydämet paahdetaan 140 °C:n lämpötilassa 20–25 minuutin ajan. Sokeri paahdetaan erikseen samassa lämpötilassa 15–17 minuutin ajan. Tämän jälkeen paahdetut hasselpähkinät ja sokeri sekoitetaan ja paahdetaan yhdessä 12–15 minuutin ajan. Valmisteen annetaan jäähtyä ja se leikataan 1–4 mm:n suuruisiksi paloiksi. Sen jälkeen ne pakataan vähintään 10 kg painaviin säkkeihin tukkumyyntiä varten. Tällainen valmiste on välituote, jota ei ole tarkoitettu välittömään kulutukseen mutta jota käytetään suklaan, jäätelön, makeisten ja kakkujen ja leivosten valmistuksessa. 2008 19 19 Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 2008, 2008 19 ja 2008 19 19 nimiketekstien mukaisesti. Tämä tuote ei kuulu 17 ryhmään, koska se on hasselpähkinöiden ja sokerin seoksesta koostuva makeutettu elintarvikevalmiste (Harmonoidun järjestelmän 17 ryhmää koskevien selitysten yleisohjeiden b alakohta). Tällainen makeutettu hasselpähkinävalmiste ei kuulu nimikkeeseen 1704, koska sitä ei markkinoida sokerivalmisteena eikä sitä ole tarkoitus käyttää sellaisenaan sokerivalmisteena (Harmonoidun järjestelmän nimikettä 1704 koskevien selitysten ensimmäinen kohta). Tämä tuote kuuluu 20 ryhmään, sillä se on valmistettu tai säilötty tavalla, jota ei ole mainittu 8 ryhmässä (20 ryhmän 1 huomautuksen a alakohta ja yhdistetyn nimikkeistön alanimikkeitä 2008 11 10–2008 19 99 koskevat selitykset). Koska kyseessä ovat sokerin kanssa sekoitetut pähkinät, jotka on valmistettu (paahdettu), tämä tuote kuuluu alanimikkeeseen 2008 19 19 (yhdistetyn nimikkeistön alanimikkeitä 2008 11 10–2008 19 99 koskevat selitykset).

2. Hasselpähkinävalmiste, joka koostuu hasselpähkinöiden ja sokerin seoksesta ja joka esitetään tullille jauheena (painoprosenttia) (2), Hasselpähkinöiden sydämiä 40 Lisättyä sokeria 60 Hasselpähkinöiden sydämet paahdetaan 140 °C:n lämpötilassa 20–25 minuutin ajan. Sokeri paahdetaan erikseen samassa lämpötilassa 15–17 minuutin ajan. Tämän jälkeen paahdetut hasselpähkinät ja sokeri sekoitetaan ja paahdetaan yhdessä 12–15 minuutin ajan. Valmisteen annetaan jäähtyä, se leikataan 1–4 mm:n suuruisiksi paloiksi ja jauhetaan tämän jälkeen 20–30 mikronin kokoisiksi osiksi. Tämän jälkeen jauhe pakataan vähintään 12,5 kg painaviin säkkeihin tukkumyyntiä varten. Tällainen valmiste on välituote, jota ei ole tarkoitettu välittömään kulutukseen mutta jota käytetään suklaan, jäätelön, makeisten ja kakkujen ja leivosten valmistuksessa. 2008 19 19 Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 2008, 2008 19 ja 2008 19 19 nimiketekstien mukaisesti. Tämä tuote ei kuulu 17 ryhmään, koska se on hasselpähkinöiden ja sokerin seoksesta koostuva makeutettu elintarvikevalmiste (Harmonoidun järjestelmän 17 ryhmää koskevien selitysten yleisohjeiden b alakohta). Tämä tuote ei kuulu nimikkeeseen 1704, koska se on puolivalmiste, jota ei suoraan jalosteta tietynlaiseksi tähän nimikkeeseen kuuluvaksi sokerivalmisteeksi (Harmonoidun järjestelmän nimikettä 1704 koskevien selitysten ensimmäinen kohta ja yhdistetyn nimikkeistön alanimikkeitä 1704 90 51–1704 90 99 koskevien selitysten toinen kohta). Tämä tuote kuuluu 20 ryhmään, sillä se on valmistettu tai säilötty tavalla, jota ei ole mainittu 8 ryhmässä (20 ryhmän 1 huomautuksen a alakohta ja yhdistetyn nimikkeistön alanimikkeitä 2008 11 10–2008 19 99 koskevat selitykset). Koska kyseessä ovat sokerin kanssa sekoitetut pähkinät, jotka on valmistettu (paahdettu), tämä tuote kuuluu alanimikkeeseen 2008 19 19 (yhdistetyn nimikkeistön alanimikkeitä 2008 11 10–2008 19 99 koskevat selitykset).